cyanic-selkie/wikianc huggingface dataset:
Welfin aarre
Kiista kokoelmasta
Preussin kulttuuriperinnön säätiön hallinnoimaa 44 esinettä sisältävän kokoelman arvo on noin 250 miljoonaa euroa, ja sen omistuksesta käydään nykyään kiistaa. Kokoelman natsien hallitukselle vuonna 1935 myyneiden juutalaisten taidekauppiaiden perilliset vaativat kokoelmaa itselleen. He väittävät, että kauppa ei ollut vapaaehtoinen, vaan heidät oli pakotettu siihen. Riitaa puidaan yhdysvaltalaisessa tuomioistuimessa. Riippumattomien asiantuntijoiden mukaan natsien maksama hinta, 4,25 miljoonaa reichsmarkia, oli tuolloin kohtuullinen summa. Lisäksi taidekauppiaat olivat yrittäneet myydä teoksia Yhdysvalloissa ennen niiden tarjoamista natseille, mutta he eivät pystyneet saamaan haluamaansa hintaa.
Gisbert Jänicke
Jänicke on kääntänyt saksan kielelle runoutta, proosaa ja näytelmiä suomen, viron ja ruotsin kielistä.
Jänicke on kääntänyt muun muassa Paavo Haavikon, Arto Paasilinnan ja Daniel Katzin teoksia sekä Kalevalan ja viimeksi Aleksis Kiven Seitsemän veljestä-romaanin.
Kaladougou
Kaladougou on maalaiskunta Koulikoron alueen Dioïlan piirissä Malissa. Sen keskuspaikka Dioïla sijaitsee Banin alkujoen Baoulén varrella 165 kilometriä Bamakosta maanteitse itään. Kunnassa on 51 400 asukasta (vuonna 2009).
Bežtat
Bežtat (bežtalaiset, bežtit; bežtaksi бежкьаса, bežkasa ) ovat Venäjän Dagestanissa sekä Georgiassa asuva bežtan kieltä puhuva kansa. Alkuperältään, elinkeinoiltaan ja kulttuuriltaan he ovat lähellä avaareja. Perinteinen uskonto on sunnalainen islam.
Kaladougou
Kaladougoun kunta rajoittuu pohjoisessa Dioïlan piirin Guègnèkan, Kerelan ja Wacoron, idässä Nangolan ja Kilidougoun, etelässä Dègnèkoron ja N’Garadougoun sekä lännessä Ténindougoun kuntiin. Seutu kuuluu Sudanin vyöhykkeeseen. Pinnanmuodostukseltaan se on tasankoa. Vesistöjä ovat Baoulén lisäksi sen sivujoet Diomi-ko ja Tonga. Kasvillisuus on maataloudesta kärsinyttä metsäsavannia.
Bežtat
Nimitykset
Kansan omakielinen nimitys perustuu Bežtan kylään, jonka nimi juontuu sanasta bež ’haka, piha’. Georgialaisten käyttämä nimitys ”kaputšinit” (kaputšutšelebi) pohjautuu georgian sanaan tkaputši ’lammasturkki’. Avaarit käyttävät bežtoista ja gunzibeista yhteisnimitystä ”hvanit” (hvanal, ’Hvanjoen asukkaat’).
Kaladougou
Kuntaan kuuluu 18 kylää. Dioïla on sekä kunnan että hallintopiirin keskus. Asukkaat ovat bambaroita, djulia, dogoneja, miniankoja, maureja ja songhaita.
Bežtat
Asuinalue ja lukumäärä
Bežtat asuvat Länsi-Dagestanin vuoristoseudulla Avarskoje Koisun sivujokien varrella. Hallinnollisesti alue muodostaa Tsuntan piirin Bežtan osa-alueen. Suurimmat kylät ovat Bežta, Hašarhota ja Tljadal. Naapurikansoja ovat tsezit, ginuhit, gunzibit ja avaarit. 1800-luvun puolivälissä osa bežtoista muutti Turkkiin ja vuodesta 1895 lähtien Georgian Kahetiaan, jossa he asuvat Qvarelin piirikunnan Saruson ja Tšantliskurin kylissä. Nykyään bežtoja on myös Babajurtin piirin Karauzekin ja Katšalain kylissä, Kiziljurtin ja Kizljarin piireissä sekä Mahatškalassa.
Kaladougou
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, hevoset, siat ja siipikarja. Lisäksi harjoitetaan kalastusta, käsityöammatteja ja kaupankäyntiä. Dioïlassa on paikallinen markkinapaikka.
Bežtat
Asuinalue ja lukumäärä
Neuvostoliiton vuoden 1926 väestönlaskennan mukaan bežtoja oli 2549 henkeä. Myöhemmissä väestönlaskennoissa bežtat luettiin avaareiksi, minkä takia tarkkoja tietoja heidän lukumäärästään ei ole saatavissa. 1990-luvun alussa heitä arvioitiin olevan yhteensä 9000 henkeä, joista 8000 asui Venäjällä ja 1000 Georgiassa. Venäjän vuoden 2002 väestönlaskennassa rekisteröitiin 6200 bežtaa, joista lähes kaikki asuivat Dagestanissa.
Kaladougou
Dioïlan kautta kulkee Fanan ja Norsunluurannikon rajan välinen maantie RN30. Sen lähellä on myös käyttämätön lentokenttä. Kunnassa toimii kolmisenkymmentä peruskoulua ja koraanikoulua, lyseo ja terveydenhuollon ammattikoulu. Terveyspalveluihin kuuluvat piirin poliklinikka ja kaksi terveysasemaa. Dioïlassa on vesijohto- ja sähköverkko.
Bežtat
Etninen historia
Bežtat ovat alueensa alkuperäisväestöä. Arabialaiset maantieteilijät mainitsevat heidät ensimmäisen kerran 900-luvulla. Aluksi he kuuluivat Didon heimoliittoon ja 1400-luvulta lähtien Antl-Ratlin konfederaatioon, jossa he 1700-luvulle saakka muodostivat liiton antsuhilaisten kanssa. Myöhemmin bežtojen kuntaliittoon kuuluivat myös gunzibit. Seudun asukkaat ylläpitivät läheisiä suhteita Georgiaan.
Vuonna 1813 bežtojen asuinalue liitettiin yhdessä muun Dagestanin kanssa Venäjään. 1840-luvulla he osallistuivat imaami Šamilin johtamaan vapaustaisteluun. 1940-luvun puolivälissä osa kansasta siirrettiin entiseen Tšetšeno-Ingušetiaan alueille, joilta tšetšeenit oli karkotettu. Kahdentoista-kolmentoista vuoden kuluttua heidät palautettiin takaisin kotiseuduilleen. On arvioitu, että nykyään noin 50 % bežtoista asuu historiallisen alueensa ulkopuolella.
Elinkeinot ja kulttuuri
Perinteisiä elinkeinoja ovat laidunruokintaan perustuva karjanhoito ja kyntöviljely. Tuotantoeläimiä olivat lampaat, vuohet, naudat ja hevoset. Viljelykasveihin kuuluivat ohra, ruis, vehnä, kaura, pavut, valkosipuli ja tupakka. Neuvostoaikana laajennettiin viljan viljelyä, kehitettiin puutarhanhoitoa ja vihannesten kasvatusta. Miehistä suuri osa käy ansiotöissä Venäjällä, Georgiassa ja Azerbaidžanissa.
Perhemuodoista yleisin oli ydinperhe. 1930–1940-luvuille saakka oli myös jakamattomia suurperheitä. Sukuyhteisö eli tuhum on säilyttänyt osan merkityksestään. Yhteiskuntajärjestyksen perustana oli kyläyhteisö eli džamaat, jota johtivat kyläkokouksen valitsemat johtajat. Vartiotornien suojaamat kylät koostuivat kaksi-kolmekerroksisista suorakulmaisista ja tasakattoisista kivitaloista. Perinteinen ruokavalio sisältää jauho-, liha- ja maitoruokia. Islamin ohella on säilynyt perinteisiä kultteja ja uskomuksia.
Heikki Kuulan diskografia
Tämä on suomalaisen rap-artistin Heikki Kuulan diskografia.
Kannet
Heikki Kuula on suunnitellut seuraavien albumien kannet:
Firelight
Firelight on maltalainen vuonna 2013 perustettu folk-yhtye, joka edusti maataan vuoden 2014 Eurovision laulukilpailussa kappaleella Coming Home. Kappaleen on kirjoittanut yhtyeen nokkamies Richard Edward Micallef. Kappale kilpaili toisessa semifinaalissa ja selviytyi siitä itse finaaliin.
Kirjallisuusvuosi 1975
Kirjallisuusvuosi 1975 käsittelee vuoden 1975 tärkeitä kirjallisuuden tapahtumia, uutisia ja julkistuksia.
Brasiliankesalpinia
Brasiliankesalpinia eli brasilianneulapalko eli brasilpuu eli bresilja (Caesalpinia echinata, syn. Paubrasilia echinata) on hernekasvien heimon kesalpinioiden sukuun kuuluva kasvilaji. Myös nimillä brasilianpuu, bresiljapuu ja pernambukopuu tunnettu laji on keski- ja eteläamerikkalainen puu, jota on käytetty väriaineen tuottamiseen. Se on saanut nimensä alun perin hehkuvaa hiillosta tarkoittavasta portugalinkielisestä sanasta brasil, jota käytettiin kuvaamaan puun aasialaisen sukulaislajin sappankesalpinian (Caesalpinia sappan) puuainesta. Portugalilaiset löysivät tätä puuta runsaasti Etelä-Amerikasta, alueelta, jolle he antoivat nimeksi Hehkupuun maa, Terra de Brasil.
Ulkonäkö
Brasiliankesalpinian lehdissä on soikeita lehdyköitä pareittain. Keltaiset kukat kasvavat terttuina. Siemenkota on litteä, piikkinen ja sitruunan siemenen muotoinen. Kaarnassa kasvaa piikkejä. Nuoren puun rungosta suuri osa on valkoista ja pehmeää, mutta ydinpuu on punaista ja kiiltävää. Puun ikääntyessä ydinpuun osuus kasvaa. Puu kasvaa hitaasti, mutta jo 30-vuotiaasta puusta voidaan tehdä jousia.
Brasiliankesalpinia kukkii ja tekee hedelmiä elokuun lopulta maaliskuuhun.
Levinneisyys
Brasiliankesalpiniaa kasvaa Brasilian itäosissa. Se on luonnonvarainen Pernambucon, Bahian, Espirito Santon ja Rio de Janeiron osavaltioissa, mutta sitä on istutettu muuallekin. Kansainvälinen luonnonsuojeluliitto on luokitellut lajin erittäin uhanalaiseksi.
Käyttö
Brasiliankesalpinian ydinpuusta saadaan punaista väriainetta. Sitä on käytetty myös jousisoittimien jousien valmistamiseen. Puun siemenistä tehdään koruja.
Sitä on käytetty myös rohdoksena, ja sen käyttöä syöpälääkkeeksi on tutkittu. Brasilianpuun kaupallista käyttöä on rajoitettu CITES-sopimuksella.
Lotus Europa S
Lotus Europa S on Lotuksen valmistama GT-tyyppinen kaksipaikkainen urheiluauto. Se suunniteltiin täydentämään Lotuksen mallistoa menestyksekkään Elisen ja sen urheilullisen muunnoksen Exigen rinnalle. Europa S lainaa nimensä 1960-70-lukujen legendaariselta Lotus Europalta.
Europa S painaa ainoastaan 995 kg, ja sen moottorina toimii 2.0-litrainen 149 kW (203 hv) moottori. Auto rakentuu alumiinirungolle, jonka päällä on komposiittikoripaneelit.
Europa S on suunniteltu Eliseä ja Exigeä paremmin arkikäyttöön sopivaksi. Siinä on isompi tavaratila ja parempi äänieristys, sekä helpompi pääsy ohjaamoon matalampien kynnysten ja korkeamman kattolinjan ansiosta. Autossa on myös ylellisyysvarusteita kuten ilmastointi, äänentoitojärjestelmä, nahkaverhoilu ja plyysimatot GT-hengessä.
Auton valmistuspaikaksi suunniteltiin alun perin Protonin tehdasta Malesiassa, jolloin auton hinta olisi ollut huomattavasti matalampi, mutta lopulta tuotantopaikaksi valittiin Lotuksen tehdas Hethelissä, Norfolkissa, Englannissa.
Europa S:n toimitukset alkoivat syyskuussa 2006. Autoa ei olla viemässä Pohjois-Amerikkaan, koska Opelin kehittämää turbomoottoria ei ole tyyppihyväksytty Yhdysvaltain ja Kanadan päästömääräysten mukaan.
Chrysler käyttää Europa S:n koria ja pohjalevyä Dodge Circuit EV-sähköautokonseptissaan.
Takalo
Takalo on suomalainen sukunimi. Sanan takalo merkitys on 'varsinaisten viljelysten takana oleva metsämaa, raivio'.
Tunnettuja Takalo-nimisiä henkilöitä ovat muun muassa:
Koripallo kesäolympialaisissa 2016 – miesten kokoonpanot
Tässä artikkelissa luetellaan kaikkien Rio de Janeiron kesäolympialaisten 2016 miesten koripalloturnaukseen osallistuvien joukkueiden kokoonpanot.
Australia
Australia nimesi olympiajoukkueensa 11. heinäkuuta.
Serbia
Alustava ryhmä.
Yhdysvallat
Yhdysvallat nimesi olympiajoukkueensa 28. kesäkuuta. Joukkue on ennakkosuosikki useista merkittävistä poisjäänneistä huolimatta.
Argentiina
Argentiinan kisajoukkue nimettiin 16. heinäkuuta.
Brasilia
Kisajoukkueeseen alun perin valittu Anderson Varejão joutui luopumaan paikastaan loukkaantumisen vuoksi. Hänen tilalleen joukkueeseen nimettiin Cristiano Felício.
Liettua
Liettua nimesi olympiajoukkueensa 16. heinäkuuta. Joukkueeseen alun perin nimetty Edgaras Ulanovas loukkaantui ja korvattiin Vaidas Kariniauskasilla.
The Notorious B.I.G.
Wallace on myynyt arviolta 17 miljoonaa levyä. Hänen albumeistaan suosituin on Life After Death, jota on myyty kymmenen miljoonaa kappaletta. Wallace onkin yksi myydyimmistä hip hop -artisteista.
Nuoruus ja ensiaskeleet tähdeksi (1972–1994)
Christopher Wallace syntyi jamaikalaisille vanhemmille New Yorkin Brooklynissa ja oli perheen ainoa lapsi. Isä jätti perheen hänen ollessaan vasta kaksivuotias. Wallace oli rap-artisti Lil’ Ceasen serkku.
Wallace varttui kerrostalossa, joka silloisen aluerajauksen mukaan sijaitsi Bedford-Stuyvesantin naapurustossa. Hän menestyi erittäin hyvin koulussa ja sai hyviä arvosanoja. 1980-luvulla crack-epidemia oli valloillaan, ja 12-vuotiaasta saakka Wallace myi huumeita kaduilla äitinsä tietämättä. Hän meni myöhemmin roomalaiskatoliseen kouluun, jossa hänen arvosanansa pysyivät suhteellisen samoina – hänelle kuitenkin kehittyi hieman tylympi asenne, jonka muutkin huomasivat. Hän joutui pidätetyksi vuonna 1989 aseiden laittomasta myynnistä ja sai ehdollista vankeutta. Myöhemmin Wallace joutui vankilaan yhdeksäksi kuukaudeksi huumekaupoista.
Vankilasta päästyään Wallace nauhoitti ensimmäisen demonauhansa Mr. Ceen kanssa. Demonauha kulkeutui Uptown Recordsille työskennelleen Sean ”P. Diddy” Combsin käsiin, joka järjesti tapaamisen Wallacen kanssa. Heistä tuli hyvät ystävät, ja heidän ensimmäinen yhteinen esiintymisensä oli Super Catin kappaleella ”Dolly My Baby”. Combs jätti pian Uptown Recordsin ja otti Wallacen uuden levy-yhtiönsä Bad Boy Recordsin suojiin. Wallace alkoi levyttää debyyttialbumiaan.
Vuonna 1993 Wallace sai pitkäaikaisen tyttöystävänsä kanssa T’yanna-tyttären, tosin he olivat lapsen syntymän aikaan jo eronneet.
Debyyttialbumi ja maine (1994–1996)
Vuonna 1994 ilmestyi Wallacen ensimmäisen albumi, Ready to Die, jolta julkaistiin singlet ”Juicy”, ”Big Poppa” ja ”One More Chance”, jotka nousivat hiteiksi sekä nostivat Notorious B.I.G:n pinnalle. Samana vuonna Wallace meni naimisiin laulaja Faith Evansin kanssa. Vuoden 1995 loppuun mennessä Notorious B.I.G. oli noussut rap-maailman huipulle ja debyyttialbumi oli myynyt jo tuplaplatinaan oikeutetun määrän kotimaassaan Yhdysvalloissa.
Vuonna 1995 Wallacen suojattiyhtye Junior M.A.F.I.A. julkaisi debyyttialbuminsa Conspiracy. Wallace esiintyi albumin muutamalla raidalla, kuten klassikkokappaleessa ”Player's Anthem”, jota pidetään Notorious B.I.G:n kappaleena.
Wallace oli uransa alusta asti ollut hyvä ystävä Tupac Shakurin kanssa, mutta kaikki muuttui, kun Tupac syytti Wallacea ja tämän ystäviä Sean Combsia ja Andre Harrellia vuoden 1995 loppupuolella siitä, että he olisivat järjestäneet häneen kohdistuneen ryöstön ja ammuskelun marraskuussa 1994. Ampumisen aikaan käynnissä olleessa oikeudenkäynnissä Tupac tuomittiin vankeuteen, jonka aikana hän sai kuulla sellitovereiltaan, että Wallace olisi tiennyt ampumisesta etukäteen, mutta ei varoittanut Tupacia. Tästä sai alkunsa Tupacin julistama välirikko. Tupac julkaisi kesällä 1996 kappaleen ”Hit ’Em Up”, joka solvaa avoimesti Wallacea ja Bad Boy Recordsia. 7. syyskuuta 1996 Tupacia ammuttiin Las Vegasissa, ja hän kuoli muutamaa päivää myöhemmin sairaalassa. Pian tapauksen jälkeen media teki Wallacesta syntipukin, mutta hän puolustautui sanomalla olleensa New Yorkissa nauhoittamassa toista albumiaan.
Kuolema
Maaliskuussa 1997 Wallace matkusti Kaliforniaan promotoimaan seuraavaa albumiaan ja kuvaamaan ”Hypnotize”-singlen musiikkivideota. 5. maaliskuuta hän antoi radiohaastattelun, jossa hän mainitsi pelkäävänsä turvallisuutensa puolesta ja hankkineensa henkivartijoita. Wallacen toinen albumi oli määrä julkaista 25. maaliskuuta 1997.
8. maaliskuuta Wallace luovutti laulaja Toni Braxtonille palkinnon Soul Train Music Awardseissa. Tilaisuuden jälkeen hän lähti Vibe-lehden ja Qwest Recordsin järjestämiin juhliin, jotka pidettiin Petersenin automuseossa Los Angelesissa. Wallace poistui juhlista maasturin kyydissä kolmen muun henkilön kanssa kohti hotelliaan noin puoli yhden jälkeen yöllä 9. maaliskuuta. Hänen takanaan ajoi Chevrolet Blazer, jonka kyydissä olivat Sean Combs ja kaksi henkivartijaa. Saattue ehti ajaa vain noin 50 metriä, kun heidän oli pysähdyttävä punaisiin valoihin. Odoteltaessa valon vaihtumista vihreäksi auton viereen pysähtyi musta Chevrolet Impala, josta ammuttiin monia laukauksia autoon päin. Muut autossa olleet selvisivät vammoitta, mutta Wallace sai neljä luotia rintaansa. Wallace vietiin Cedars-Sinai Medical Centeriin, jossa hänet todettiin kuolleeksi kello 1.15. Hän oli kuollessaan 24-vuotias.
Kuoleman jälkeen
Life After Death julkaistiin kaksi viikkoa Wallacen kuoleman jälkeen. Albumi on hänen myydyin albuminsa, ja sillä on monta klassikoksi muodostunutta kappaletta, kuten ”Notorious Thugs”, ”Sky's the Limit”, ”Hypnotize”, ”Going Back to Cali” sekä Sean Combsin eli Puff Daddyn ja Masen kanssa tehty ”Mo Money Mo Problems”, joka on kenties Biggien tunnetuin kappale. Life After Deathia myytiin ensimmäisellä viikolla 700 000 kappaletta. Toista albumia seurasivat harvinaisuuksia ja remiksauksia sisältävä Born Again (1999) ja remixalbumi Duets - The Final Chapter (2005) sekä kokoelma Greatest Hits (2007). Sean Combsin (silloin taiteilijanimellä Puff Daddy) tekemä ”I’ll be missing you” (mukana Faith Evans, 112) kappale on tehty Notorious B.I.G:n muistolle. Kappale löytyy albumilta No Way Out (1997).
Vaikutus
The Notorious B.I.G.:tä on usein kutsuttu erääksi kaikkien aikojen tärkeimmistä hip hop -artisteista. Allmusic kuvaa häntä ”East Coast hip hopin pelastajaksi” ja BBC ”East Coast Hip Hopin kasvoiksi”. The Source -lehti nimesi hänet kaikkien aikojen parhaaksi hip hop -artistiksi vuonna 2002. About.comin kirjoittajat sijoittivat The Notorious B.I.G.:n sijalle 4 listassaan 50 Greatest MCs of Our Time (1987 - 2007) ja kutsuivat häntä yhdeksi genrensä taidokkaimmista. Kun XXL-lehti kyseli vuonna 2003 hip hop -artisteilta heidän suosikki-MC:itään, The Notorious B.I.G. mainittiin useammin kuin yksikään toinen. Rolling Stonen mukaan The Notorious B.I.G. on ”mahtavin koskaan elänyt” hip hop -artisti.
The Notorious B.I.G.:n musiikkia samplanneita tai lainanneita artisteja ovat muun muassa 50 Cent, Lil Wayne, Jay Z, Ja Rule, Fat Joe, Eminem ja Michael Jackson.
Elämäkertaelokuva
The Notorious B.I.G:stä tehtiin elokuva Notorious, joka sai ensi-iltansa Yhdysvalloissa tammikuussa 2009.
Tom Lawrence
Thomas Morris "Tom" Lawrence (s. 13. tammikuuta 1994) on walesilainen jalkapalloilija, joka edustaa Skotlannin Valioliigassa pelaavaa Rangersia. Hän on pelannut Englannin Valioliigassa muutaman ottelun Manchester Unitedin ja Leicester Cityn joukkueissa mutta viettänyt suurimman osan urastaan alemmilla sarjatasoilla. Hän on pelipaikaltaan hyökkääjä. Lawrence on pelannut myös Walesin alle 21-vuotiaiden maajoukkueessa.
Lawrencen kasvattajaseura on Manchester United, josta hän siirtyi vuonna 2013 lainalle Carlisle Unitediin. 2014 tammikuussa Lawrence siirtyi Englannin mestaruussarjan Yeovil Towniin, josta hän palasi kasvattajaseuraansa saman vuoden huhtikuussa. Hän teki United-debyyttinsä 6. toukokuuta 2014, kun vastassa oli Hull City. Hän pelasi avauksessa 70 minuuttia, ennen kuin tuli vaihtoon pelaaja-valmentaja Ryan Giggsin vaihdettua itsensä kentälle.
Myrskynmetsästäjät
Myrskynmetsästäjät on yhdysvaltalainen dokumentaarinen tosi-TV-sarja, jonka ensi-ilta oli Discovery Channel-kanavalla 17. elokuuta 2007. Ohjelma seuraa joukkoa myrskybongareita, jotka jahtaavat tornadoja Yhdysvaltojen Keskilännessä, Tornado Alley:lla, kuvaten ja keräten tietoja niistä. Sarjasta on tullut kolme tuotantokautta, ensimmäisessä neljä jaksoa, toisessa ja kolmannessa kahdeksan jaksoa.
Juoni
thumb|left|210px| Ensimmäisen kauden TIV
Tiimin vetäjä on maineikas ilmatieteilijä Joshua Wurman, jonka tehtävänä on kerätä tietoja tornadoista parantaen tornadojen ennustettavuutta ja hälytysjärjestelmää. Muita jäseniä kaudella 2007 olivat Herb Stein (DOW:in ajaja), Mara McFalls (navigoija/journalisti), Justin Walker (navigoija/meteorologi), Danny Cheresnick (DOW:in navigoija/meteorologi) ja Karen Kosiba (DOW:in navigoija/meteorologi). Kaudella 2008 olivat mukana Joshua Wurmanin lisäksi Justin Walker (navigoija/meteorologi) ja hänen vaimonsa Hannah (ajaja) ajaa PROBE 1:ssä, Danny Cheresnick (navigoija) ja Aaron Rupert (ajaja) scout-ajoneuvossa. TVN-ajoneuvon miehistöön kuuluvat Reed Timmer (myrskybongari/meteorologi), Joel Taylor (ajaja/meteorologi) ja Chris Chittick (valokuvaaja/anturiteknikko).
thumb|left|210px| Doppler On Wheels
TIV eli Tornado Intercept Vehicle on auto, joka on vahvistettu metalli- ja teräslevyin ja sillä voi ajaa tornadon sisään jonka tuulennopeus on maksimissaan 60 m/s. Sitä johtaa Imax-kuvaaja Sean Casey. Tällä Casey voi kuvata tornadoa hyvin läheltä ja samalla kerätä tietoa autoon asennetuilla antureilla Joshua Wurmanille. TIV:iä ajaa Ronan P. Nagle ja sitä navigoi Byron Turk. Sarjan toisessa kaudessa käytetään TIV2:sta joka on ensimmäisen kauden TIV:iä kehittyneempi versio. Toisin kuin ensimmäisen kauden TIV, TIV2 on nelivetoinen, eikä juutu mutaan. TIV2:ssa on myös järeämmät suojat. Tosin TIV2 osoittautui mekaniikaltaan epäluotettavaksi ja rikkoutui usein tien päällä.
Nicholas Wancke
Nicklas Michael Wancke (s. 18. heinäkuuta 1965 Helsinki) on suomalainen televisiotoimittaja. Hänet tunnetaan parhaiten Ylen aamu-tv:n juontajana. Ennen Aamu-TV:tä Wancke oli uutistenlukijana englanninkielisissä uutisissa, joissa hän aloitti vuonna 1999. Brittiläisen isän ja suomalaisen äidin poika kasvoi pienessä Whitstablen kaupungissa ja hänen äidinkielensä on englanti. Suomeen Wancke muutti 11-vuotiaana.
Ennen tv-debyyttiään Wancke työskenteli pitkään Ylen Radio Finlandissa. Sitä ennen hän on tehnyt muun muassa opettajan ja matkaoppaan töitä.
Wancke sai maaliskuussa 2021 aivoinfarktin kesken Aamu-TV:n lähetyksen ja joutui sairaalahoitoon. Hän on kuitenkin kuntoutumassa siitä ja palaa syksyllä 2021 töihin Yleisradioon, mutta ei enää Aamu-TV:hen.
Tinet Elmgren
Tinet Elmgren (s. 19. huhtikuuta 1981 Gislaved) on suomalaistaustainen ruotsalainen sarjakuvataiteilija, joka on vuodesta 2007 lähtien asunut ja työskennellyt Berliinissä.
Elämä ja ura
Tinet Elmgren on syntynyt Ruotsissa, mutta hän vietti osan lapsuudestaan myös Suomessa sekä Saksassa. Elmgrenin isä on entinen jääkiekkoilija Deniz Bavautdin. Hänen kaksi vuotta vanhempi sisarensa Ainur Elmgren on Suomessa vaikuttava historioitsija, joka on myös julkaissut omia sarjakuvia.
Vuosina 2000–2012 hän julkaisi omakustanteena 10-osaista Tunguska-sarjakuvalehteä. Niiden materiaalista on toimitettu kaksi albumia, jotka ruotsalainen Epix-kustantamo julkaisi vuosina 2009 ja 2012. Lisäksi Elmgrenin tuotantoa on ollut mukana useissa sarjakuvakokoelmissa.
HMS Warwick (D25)
HMS Warwick (viirinumero D25 ja toukokuusta 1940 alkaen I25) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.
Valmistus
Alus tilattiin 9. joulukuuta 1916 vuosien 1916-1917 laivasto-ohjelman 10. tilauksessa Hawthorn Leslie and Companyltä Hebburnistä, missä köli laskettiin 10. maaliskuuta 1917. Alus laskettiin vesille 28. joulukuuta ja valmistui 16. maaliskuuta 1918.
Palvelus
Palvelukseen otettaessa alus liitettiin Suureen laivastoon ja huhtikuussa se osallistui Zeebruggeen ja Ostendiin tehtyihin iskuihin. Alus oli 12. marraskuuta vastaanottamassa antautuvaa Saksan keisarikunnan laivastoa, minkä jälkeen se siirrettiin Välimeren laivaston 1. hävittäjälaivueeseen.
Alus siirrettiin reserviin 1930-luvun alussa, missä se oli elokuuhun 1939. Se osallistui reserviläisillä miehitettynä kuningas Yrjö VI:n reservilaivaston katselmukseen Weymouthin lahdella. Toisen maailmansodan alkaessa alus oli Plymouthissa saattueiden paikallissuojana.
Warwick suojasi 10. tammikuuta 1940 HMS Enchantressin ja HMS Wandererin kanssa Gibraltarille matkannutta saattuetta OG14F, mistä alus erkani vielä samana päivänä Wandererin kanssa liittyäkseen Liverpooliin matkanneeseen saattueeseen HG14F. Alus liittyi seuraavana päivänä HMS Aberdeenin, HMS Bidefordin ja HMS Leithin suojaamaan saattueeseen HG14F, josta se erkani 15. tammikuuta saattueen saavuttua määränpäähänsä palaten Plymouthiin.
Alus siirtyi helmikuussa aluejohdon mukana Plymouthista Liverpooliin, missä se sijoitettiin marraskuussa 7. saattajaryhmään. Alus määrättiin joulukuussa suojaamaan saattuetta OB58. Alus osui miinaan 20. joulukuuta Liverpoolin edustalla, jolloin se vaurioitui pahoin. HMS Wild Swan hinasi aluksen Liverpooliin korjattavaksi. Warwick palasi maaliskuussa 1941 telakalta aloittaen koeajot, joiden päätyttyä se palasi Atlantin saattueiden suojaksi.
Toukokuussa 1942 alus siirrettiin Yhdysvaltain laivaston alaisuuteen, minkä vuoksi se matkasi Karibianmerelle. Alus liittyi kesäkuussa Karibialle sijoitettuihin saattajiin, joita olivat korvetit HMS Columbine, HMS Buttercup, HMCS Snowberry sekä Yhdysvaltain laivaston aluksia. Alus siirrettiin Yhdysvaltain laivaston Task Force 90:een etsimään Länsi-Intian saaristossa havaittuja sukellusveneitä. Joulukuussa alus määrättiin muutettavaksi pitkän matkan saattajaksi, minkä vuoksi se aloitti kotimatkansa.
Tammikuussa 1943 alus siirrettiin Dundeessa muutostöitä varten telakalle. Alus aloitti toukokuussa koeajot, joiden päätyttyä se oli koulutettavana. Alus palasi kesäkuussa Atlantin saattueiden suojaksi Britteinsaarilta Gibraltarille, kunnes se sai heinäkuussa määräyksen osallistua Biskajanlahden sukellusveneidentorjuntaan. Elokuussa alus oli operaatio Musketryssä etsimässä Biskajanlahdelta sukellusveneitä.
Syyskuussa alus määrättiin tukemaan operaatio Alacrityyn valmistelemaan lentotukikohtia Azoreille. Se suojasi lokakuussa saattueen Azoreille HMS Havelockin, HMS Vanocin ja korvettien Buttercupin, HMS Lavenderin, HMS Godetian sekä sluuppi HMS Lowestoftin kanssa. Operaatiosta vapauduttuaan alus suojasi marraskuusta alkaen lounaisen reitin saattueita.
Brittiläisten Neitsytsaarten lippu
Brittiläisten Neitsytsaarten lippu on Brittiläisten Neitsytsaarten käyttämä tunnus. Se otettiin käyttöön 15. marraskuuta 1960. Lipun pohja on sininen ja siinä on Ison-Britannian tunnus Union Jack. Vaakuna lipussa on Brittiläisten Neitsytsaarten vaakuna, jota symboloi Ursula-niminen pyhimys. Lipun mittasuhteet ovat 1:2.
Muut liput
Brittiläisten Neitsytsaarten kauppalippu on punainen ja siinä on samat tunnukset kuin kansallislipussa. Lisäksi Brittiläisten Neitsytsaarten kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Brittiläisten Neitsytsaarten vaakuna.
Nikolai Anderson
Nikolai Anderson (1845 Viro − 1905 ) oli baltiansaksalainen kielentutkija ja Kazanin yliopiston professori. Hän julkaisi muun muassa teoksen Studien zur vergleichung der ugrofinnischen und indogermanischen sprachen, jossa käsitellään ensi kertaa vakavasti suomalais-ugrilaisten ja indoeurooppalaisten kansojen alkusukulaisuuskysymystä, ja Anderson asettuu sukulaisuusoletuksen puolelle. Suomalais-ugrilaista äännehistoriaa hän käsittelee teoksessa Wandlungen der anlautenden dentalen spirans im ostjakischen.
Andersonin työt kärsivät suurista metodisista heikkouksista.
Samuil Maikapar
Maikapar varttui Taganrogin kaupungissa ja sai siellä musiikissa yksityisopetusta Gaetano Mollalta, joka työskenteli kaupungissa oopperan johtajana. Vuoteen 1885 Maikapar kävi poikakoulua, jossa opettajana oli Anton Tšehov. Nuori muusikko pääsi vuonna 1885 Pietarin konservatorioon, josta hän sai diplominsa vuonna 1893; samanaikaisesti hän opiskeli oikeustiedettä Pietarin yliopistossa, josta hän valmistui vuonna 1891. Maikapar kehitti pianonsoittotaitojaan vielä Teodor Leszetyckin opissa vuoteen 1898 ja teki tänä aikana lukuisia esiintymisiä Taganrogissa, Pietarissa, Moskovassa, Berliinissä, Leipzigissa ja muissa kaupungeissa.
Vuosina 1898–1901 Maikapar konsertoi Leopold Auerin kanssa Pietarissa ja Ivan Gržimalin kanssa Moskovassa. Vuonna 1901 hän perusti oman musiikkikoulunsa Tveriin. Vuosina 1903–1910 hän asui Moskovassa ja kiersi Saksaa konserttien merkeissä. Hän osallistui aktiivisesti Sergei Tanejevin tieteellis-musiikillisen piirin toimintaan Moskovassa ja pääsi sen sihteeriksi. Vuonna 1915 hän sai professorin aseman Pietarin konservatoriossa.
Seitsemän perättäisen illan aikana vuonna 1927 Maikapar esitti kaikki 32 pianosonaattia Ludwig van Beethovenilta, jota juhlittiin, kun tämän kuolemasta tuli kuluneeksi sata vuotta.
Teokset
Maikapar kirjoitti yli 300 musiikkikappaletta. Lisäksi hän loi kirjallista tuotantoa, johon kuului tieteellisiä teoksia. Viimeisessä kirjassaan hän tarkasteli omaa lapsuuttaan ja varhaista opiskelua Taganrogissa.
Joni Harjula
Joni Harjula (s. 16. toukokuuta 1983 Kotka) on suomalainen kilpauransa päättänyt koripalloilija, pelipaikaltaan pääasiassa pelintekijä.
Urheilu-ura
Harjula aloitti pääsarjauransa vuonna 2001 KTP:ssä. Seuran paidassa hän voitti vuonna 2004 Suomen cupin ja SM-pronssia. Kaudeksi 2005–2006 Harjula siirtyi Tampereen Pyrintöön. Harjula ehti jo harkita uransa lopettamista kesällä 2009 voitettuaan Pyrinnössä SM-pronssia ja cup-hopeaa, mutta teki Pyrinnön kanssa jatkosopimuksen. Kausilla 2009–2010 ja 2010–2011 Harjula ja Pyrintö voittivat Suomen mestaruuden. Kaudella 2011-2012 Harjula pelasi maaliskuuhun asti seuran II-joukkueessa I-divisioonassa, jossa hän oli sarjatason paras suomalainen pisteidentekijä 18,6 pisteen ottelukohtaisella keskiarvolla. Maaliskuussa hän palasi Pyrinnön edustusjoukkueeseen. Kauden 2012–2013 päätteeksi Harjula valittiin Divari A:n vuoden pelaajaksi.
Syksyllä 2013 Harjula teki pelaajasopimuksen I-divisioona A:ssa pelaavan BC Nokian kanssa.
Harjula päätti kilpauransa BC Nokian paidassa keväällä 2017.
Harjula työskentelee liikunnanohjaajana Varalan urheiluopistolla.
RuneQuest
RuneQuest on fantasia-aiheinen roolipeli, jonka suomennos julkaistiin ensimmäisen kerran 1988. RuneQuestin säännöt liittyivät alun perin myyttiseen fantasiamaailma Gloranthaan, jossa taikuus ja jumalat ovat todellisia. RuneQuest sopii silti myös muiden fantasiamaailmojen pelaamiseen, ja on sitä sovellettu jopa historiaan, nykymaailmaan ja tulevaisuuteen sijoittuvissa peleissä.
Säännöt
Seuraava sääntöjen kuvaus koskee Ace-Pelien julkaisemaa suomenkielistä RuneQuestin versiota. Se eroaa RuneQuestin englanninkielisestä toisesta versiosta joiltakin osin.
RuneQuestin sääntöjen pyrkimyksenä on mallintaa simuloida realistista todellisuutta yksinkertaisesti. RuneQuestissa on seitsemän hahmoa kuvaavaa ominaisuutta: voima (VMA), ruumiinrakenne (R-R), koko (KOK), äly (ÄLY), mahti (MHT), näppäryys (NPP) ja ulkonäkö (ULK). Ominaisuuksien arvo on ihmisellä tavallisesti 3:n ja 18:n välillä mutta voi olla suurempi tai pienempikin. Mitä suurempi ominaisuus on, sitä enemmän ihminen on ominaisuutta kuvaavan asian kaltainen, esimerkiksi suurikokoinen tai älykäs.
Ominaisuuksien perusteella lasketaan useita muita muuttujia, jotka vaikuttavat hahmon kykyihin, kestävyyteen, maagiseen voimaan jne. Kyvyt kuvaavat RuneQuestissa hahmon osaamia taitoja, ja niiden prosenttiarvot ovat yleensä 0:n ja 100:n välillä; joskus ne voivat olla jopa yli 100:n. Jälleen korkeampi kykyarvo tarkoittaa paremmin hallittua kykyä. Kykyjä ovat esimerkiksi Kiipeily, Puhetaito, Yleistieto, Laadi, Kuuntelu ja Hiipiminen. Myös aseiden käyttämiseen käytetään samantapaisia kykyjä.
Kun hahmo yrittää tehdä jotakin kykyä käyttämällä, toimen onnistuminen ratkaistaan arpomalla nopilla luku 1:n ja 100:n väliltä. Jos luku on alle kykyarvon tai sama kuin kykyarvo, tekeminen onnistuu. Mikäli heitto on yli kykyarvon, se epäonnistuu. Erittäin matalilla ja korkeilla arvoilla on erityisiä seurauksia: kriittisiä tai erikoisia onnistumisia tai kompurointeja.
RuneQuestissa taikuus on varsin yleistä. Taikuutta mallinnetaan loitsuilla, joiden kuvaukset kertovat, mitä tietyn taian tekemisestä seuraa. RuneQuestin perustaikuuslajit ovat hengiltä opittava henkitaikuus, jumalien tarjoama riimutaikuus ja maailmankaikkeuden lakien tuntemiseen perustuva velhotaikuus.
Historia
RuneQuestin ensimmäinen version julkistettiin Origins '78 -tapahtumassa, ja sen julkaisija oli yhdysvaltalainen peliyritys Chaosium. RuneQuestin kehittäjiä ovat mm. Steve Perrin, Ray Turner, Steve Henderson, Warren James, Greg Stafford, Lynn Willis, Sandy Petersen ja Charlie Krank.
RuneQuestissa oli julkaisuhetkellä joitakin aivan uusia piirteitä: säännöissä ei ollut hahmoluokkien rajoituksia, kyvyt kehittyivät käytettyjen taitojen mukaan, ja pelihahmoilla ja ei-pelihahmoilla saattoi molemmilla olla täydelliset numerotiedot. Myös maailman kuvaus oli yksityiskohtaista ja lukuisista kulttuureista vaikutteita ammentavaa.
RuneQuestin englanninkielinen ensimmäinen ja toinen versio olivat sidoksissa Gloranthaan, joka oli esiintynyt jo aikaisemmin Chaosiumin julkaisemissa lautapeleissä White Bear and Red Moon ja Nomad Gods. Chaosium julkaisi RuneQuestiin lukuisia lisäkirjoja, jotka kuvasivat Gloranthan maailmaa RuneQuestin sääntöjen kautta.
Avalon Hill julkaisi monia lisäosia RuneQuestiin, osa RuneQuestin toisen version kirjojen uusia. Vaikka monet kirjat liittyivät Gloranthaan, Avalon Hill julkaisi myös huomattavan määrän kirjoja, jotka sijoittuivat geneeriseen Fantasiamaahan. Avalon Hillin RuneQuest-version pohjalta Ace-Pelit julkaisi myös suomennetun fantasiaroolipeli RuneQuestin.
Suomeksi julkaistiin seuraavat lisäosat: Glorantha (Genertelan mantereen kuvaus Sankarien Sotien alkaessa), Aarnikotkien Saari, Auringon Kreivikunta, Fantasiakaupungit, Gloranthan Kultit, Gloranthan Olennot, Kauhun Ja Pimeyden Kultit, Peikkomaat, Käärmepiipun Syvänne, RuneQuest kampanjakartta sekä seikkailu Omenakuja.
Nykytilanne
Chaosium kehitti RuneQuestin pohjalta useita muita roolipelejä, joita ovat mm. Cthulhun kutsu, Basic Role-Playing ja Stormbringer ja joista kaksi ensimmäistä ovat yhä myynnissä. Lisäksi RuneQuestin sääntömekaniikat ovat inspiroineet roolipelaajia luomaan omia RuneQuestin kaltaisia roolipelisääntöjään.
Moon Design Publication on julkaissut Chaosiumin luvalla joitakin RuneQuestin toisen version aikaisia kirjoja. Myös RuneQuestin fanit ovat kirjoittaneet paljon epävirallista materiaalia fanilehtiin ja Internet-sivuilleen. Kansainväliset postituslistat puolestaan liittävät RuneQuest-harrastajia yhteen.
Suomessa RuneQuestia Gloranthan, Hero Warsin ja HeroQuestin ohella tukee Kalikos – Suomen Glorantha-seura ry. Kalikos julkaisee omaa The Zin Letters -nimistä englanninkielistä lehteä. Suomessa monista muista maista poiketen RuneQuestin kirjoja on yhä hyvin saatavilla roolipeliliikkeistä.
Mongoose Publishing julkaisi uuden version RuneQuestistä elokuussa 2006. Uudet säännöt ovat Open Game License alaisia ja sääntödokumentit ovat ladattavissa vapaasti Mongoose Publishingin sivuilta. Mongoose Publishingin Runequestiin viitataan yleisesti lyhenteellä MRQ. Pelin nimi ja sen maailma Glorantha ovat lisensoitu Issaries, Inc. -yritykseltä.
Mongoose Publishing käyttää Runequest-sääntöjä myös muissa kuin Gloranthaan sijoittuvissa peleissään. Näitä ovat Lankhmar ja Slaine (vaativat Runequestin perussäännöt) sekä Hawkmoon ja Elric of Melniboné (sisältävät säännöt eivätkä vaadi muita kirjoja).
The Design Mechanism loi Runequest 6 sääntöversion vuonna 2011 ja on julkaissut useita skenaario - ja sääntökirjoja eri pelimaailmoja varten mm Monster Island, Luther Arkwright ja Mythic Britain. Kevään 2016 aikana julkaistaan Runequest Classic Fantasy.
Runequestin julkaisuoikeudet siirtyvät kesällä 2016 takaisin Chaosiumille mutta The Design Mechanism jatkaa Runequest 6 pohjaisten sääntöjen julkistamista myöhemmin ilmoitettavalla tavalla.
Chaosium julkaisi Runequest toisen version Kickstarterissa tammikuussa 2016 ja julkaisee ensin PDF:nä ja sitten paperiversioina kaikki RQ2 lisäosat QuestWorldia lukuun ottamatta. Chaosium on ilmoittanut että se on suunnittelemassa Runequest Glorantha sääntökirjaa joka tulee olemaan yhteensopiva RQ2 ja RQ3 lisäosien kanssa.
Klonidiini
Klonidiini on keskushermoston kautta vaikuttava verenpainelääke. Se sitoutuu adrenergisiin reseptoreihin kuuluviin presynaptisiin alfa-2 reseptoreihin agonistina vähentäen muuten verenpainetta kohottavan sympaattisen hermoston aktiivisuutta. Sitä on saatavana tabletteina ja injektionesteenä hypertensiivisen kriisin hoitoon. Se ei auta kuitenkaan feokromosytoomassa.
Klonidiinia myydään Suomessa kauppanimellä Catapresan. Sivuvaikutukset ovat yleisiä ja niitä ovat muun muassa suun kuivuminen, huimaus ja väsymys. Sitä käytetään myös huume- ja tupakkavieroitukseen. Yhdysvalloissa se on myös 2010 hyväksytty lasten ADHD:n hoitoon pitkävaikutteisessa muodossa.
Kazimierz Funk
Funk tutki laajasti eläinhormoneja, varsinkin miessukupuolihormoneja, sekä syövän, diabeteksen ja vatsahaavan biokemiaa. Hän paransi monien lääkkeiden tuotantomenetelmiä ja kehitti useita uusia tuotteita omissa laboratorioissaan.
Amerikan puolalainen tieteiden ja taiteiden instituutti PIASA jakaa Kazimierz Funkin mukaan nimettyä palkintoa merkittävistä luonnontieteellisistä saavutuksista.
Musée d'Art Moderne de la Ville de Paris
Musée d'Art Moderne de la Ville de Paris on Pariisissa sijaitseva modernin taiteen museo, joka avattiin vuonna 1961. Museo sijaitsee osoitteessa 11 Avenue du Président Wilson Palais de Tokyon tiloissa 16. arrondissementissa.
Taidevarkaus 2010
Musée d'Art Moderne de la Ville de Parisiin murtauduttiin 20. toukokuuta 2010. Tekijä, joka pääsi sisään ilmeisesti ikkunasta, vei museosta noin sadan miljoonan euron edestä tauluja. Alun perin varastettujen taulujen arvoksi arvioitiin huomattavasti enemmän, mutta viranomaiset korjasivat arviota myöhemmin. Varastetut taulut olivat Pablo Picasson La Pigeon aux petits pois, Henri Matissen La Pastorale, Georges Braquen L'Olivier prés de l'Estaque, Amedeo Modiglianin La Femme à l'éventail ja Fernand Légerin Nature morte aux chandeliers.
Rodriguezinkaija
Rodriguezinkaija (Psittacula exsul) oli Mauritiuksen saaristossa elänyt kaijalaji.
Koko ja ulkonäkö
Rodriguezinkaijan pituus oli noin 40 cm. Sen höyhenpuvun pääväri oli vaalean turkoosi, jossa oli harmahtava vivahde. Naamassa oli musta kaareva juova. Koiraan ylänokka oli punainen, alanokka musta, naaraan nokka oli kokonaan musta. Iiris oli keltainen ja koivet harmaat.
Esiintyminen
Rodriguezinkaija eli Mauritiuksen saaristossa Rodriguesin saarella. Se oli yleinen ja kesy vuosina 1691–1693, jolloin ranskalainen François Leguat asui saarella. Sen lihan sanottiin olevan hyvän makuista. Lajista on säilynyt vain kaksi museoyksilöä, joista viimeisen ampui herra Vandorous 14. elokuuta 1875. Molemmat yksilöt, naaras ja koiras, ovat Cambridgen yliopiston museossa. Sen jälkeen lajista on vain epävarmoja havaintoja ja sen uskotaan kuolleen sukupuuttoon. Katoamisen syynä olivat todennäköisesti metsästys ja elinympäristön hävitys.
Ravinto
Rodriguezinkaijat söivät ainakin erään oliivipuuta muistuttavan puun pähkinöitä.
Seth Rollins
Colby Lopez (s. 28. toukokuuta 1986 Iowa, USA) on yhdysvaltalainen showpainija. Lopez työskentelee WWE-showpainiorganisaatiossa nimellä Seth "Freakin" Rollins. Hän on Raw-brändin alaisuudessa. Rollins on hallitseva World Heavyweight Champion- mestari, jonka hän voitti ensimmäisenä Night of Champion-tapahtumassa.
Uran alku
Lopez aloitteli painiuraa vuonna 2005 painimellä Gixx, mutta vaihtoi nimensä Tyler Blackiksi liittyessään Independent Wrestling Association Mid-South {IWA) organisaatioon. Suurempaa näkyvyyttä Lopez sai, kun vuonna 2007 liittyi Ring of Honor-organsaatioon. hän voitti kahdesti ROH World Tag Team Championship mestaruuden yhdessä Jimmy Jacobsin kanssa. Vuonna 2010 hän myös saavutti ROH World Championship mestaruuden voittamalla Austin Ariesin. Tyler Black hävisi mestaruuden 210 päivän jälkeen Roderick Strongille ennen siirtymistään World Wrestling Entertainmentin riveihin.
World Wrestling Entertainment/WWE
Marraskuussa 2012 Rollins teki debyyttinsä WWE:n pääohjelmissa yhdessä Dean Ambrosen ja Roman Reignsin kanssa muodostaen The Shield-ryhmän. Alussa The Shield oli hyvinkin voitokas ja Rollins onnistui saamaa haltuunsa WWE Tag Team Championship-joukkuemestaruuden yhdessä Reignsin kanssa "Team Hell No"-joukkueelta. The Shield hävsi mestaruuden 148 päivän jälkeen Cody Rhodesille ja Goldustille. Rollins kääntyi The Shieldiä vastaan kesäkuussa 2014 hyökkäämällä muita jäseniä vastaan ja tämän jälkeen hän aloitti soolouransa kohti isompia mestaruuksia.
Sergei Andrejevski
Sergei Arkadjevitš Andrejevski (1847−1918 ) oli venäläinen runoilija, kriitikko ja asianajaja. Hän erosi tuomarinvirasta, koska ei halunnut ajaa asiaa nihilisti Vera Zasulitšia vastaan. Pohjasävel Andrejevskin runoissa on surunvoittoinen ja pessimistinen. Hän oli paitsi runoilija, myös vaikutusvaltainen kriitikko. Hänen kritiikkikokoelmansa Literaturnje otšerki ilmestyi 1891. Laajemmin hänet kuitenkin aikanaan tunnettiin kaunopuheisena asianajajana. Hän ryhtyi tehtävään kieltäydyttyään 1878 toimimasta syyttäjänä Zasulitšia vastaan. Hänen 1891 ilmestyneet puolustuspuheensa julkaistiin viitenä painoksena.
Seth Rollins
World Wrestling Entertainment/WWE
Rollins pääsi osallistumaan vuoden 2014 Money in The Bank-tapahtumassa järjetettyyn tikapuu-otteluun, jonka hän myös voitti. Rollins onnistui rahastamaan salkun vuoden 2015 Wrestlemania 31 kesken Brock Lesnarin ja Roman Reignsin mestaruusottelun ja tuli näin ensimmäistä kertaa WWE World Heavyweight Championship-mestari. Elokuussa 2015 hän onnistui voittamaan myös John Cenalta WWE United States Champion-mestaruuden, mutta hävisi mestaruuden takaisin John Cenalla kuukautta myöhemmin. Rollins piti raskaansarjan mestaruutta hallussaan 221 päivää, kunnes joutui luopumaan siitä loukkaantumisen vuoksi. Rollins pääsi palaamaan takaisin kehään vuoden 2016 Extreme Rules-tapahtumassa, hyökkäämällä Roman Reignsiä vastaan. tämän jälkeen heille järjestettiin mestaruusottelu Money in the Bank-tapahtumassa, jossa hän onnistui voittamaan toista kertaa WWE World Heavyweight Championship-mestaruus. Rollins ei ehtinyt nauttia mestaruudestaan pitkään, sillä Dean Ambrose rahasti samassa tapahtumassa voittamansa Money in the Bank-sopimuksensa ja voitti Rollinsin. thumb|200px|Seth Rollins Universal Championship-mestarina
Vuoden 2018 aikana Rollins voitti kahdesti itselleen WWE Intercontinental Championship mestaruuden. Ensimmäisen kerran Wrestelemania 34:ssa Rollins voitti kolmiottelussa hallitsevan mestarin The Mizin sekä Finn Bálorin, mutta hävisi pari kuukautta myöhemmin Dolph Zigglerille mestaruuden. Saman vuoden elokuussa Rollins päihitti Zigglerin ja sai Intercontinental Championship-mestaruuden haltuunsa uudestaan. Samaan aikaan Rollins sai haltuunsa WWE Tag Team Championship joukkuemestaruuden yhdessä Dean Ambrosen kanssa toista kertaa, mutta heti voiton jälkeen Ambrose hyökkäsi Rollinsia vastaan. Ambrose päätti Rollinsin Intercontinental Championship-kauden joulukuussa järjestetyssä TLC-tapahtumassa.
Universal Championship-mestaruuden jälkeen, Rollins on osallistunut moneen pääotteluun, niin mestaruuruuksista kuin muissakin otteluissa. Lokakuussa 2022 Raw-ohjelmassa Rollins onnistui voittamaan toistamiseen WWE United States Championship-mestaruuden Bobby Lashleyltä, jonka oli ensin murjonut paluun tehnyt Brock Lesnar.
Mestaruudet ja saavutukset
pienois|200px|Seth Rollins Money in the Bank voittajana 2015
Velleius Paterculus
Marcus (tai Gaius) Velleius Paterculus (syntyi noin 20 eaa., kuoli vuoden 30 jaa. jälkeen) oli roomalainen sotilas, senaattori ja historioitsija. Hän kirjoitti lyhyen Rooman historiaa käsittelevän teoksen. Velleiuksen etunimeä ei tiedetä varmuudella. Priscianuksen mukaan se oli Marcus mutta jos Algeriasta löydetty piirtokirjoitus voidaan yhdistää Velleiukseen hänen etunimensä olisi ollut Gaius.
Elämä
Velleiuksen oma teos on tärkein lähde hänen elämästään. Velleiuksen suku kuului ritarisäätyyn ja oli kotoisin Capuasta Campaniassa. Velleius oli äitinsä puolelta samnilaissukua, joka oli roomalaismielinen ja kunnostautunut toisen puunilaissodan ja liittolaissodan aikana. Velleiuksen isoisä Gaius Velleius oli Pompeiuksen, Marcus Brutuksen ja keisari Tiberiuksen isän Tiberius Claudius Neron armeijoissa piiritysjoukkojen prefektinä (praefectus fabrum). Velleiuksen isän tiedetään komentaneen erästä ratsuväkiyksikköä vuonna 3/4 eaa. jolloin Velleius seurasi isäänsä tämän yksikön komentajana. Velleiuksen tiedetään ottaneen osaa sodissa Traakiassa. Vuonna 1 eaa. Velleius seurasi Gaius Caesarin mukana tämän matkalla itäisten provinssien läpi. Velleius oli mukana kun Gaius tapasi Parthian kuninkaan Fraatakeen vuonna 1 jaa. Tämän jälkeen Velleius seurasi isäänsä ratsuväenkomentajana (praefectus equitum) Germaniassa kun Tiberius soti siellä vuonna 4 jaa. Velleius johti aluksi ratsuväkeä ja lopuksi legioonaa. Vuonna 6 Velleius toimi kvestorina, minkä jälkeen hänestä tuli senaatin jäsen. Augustus perusti useita uusia sotilasyksikköjä Tiberiuksen sotaa varten ja yksi Velleiuksen tehtävä kvestorina oli viedä joukkoja Pannoniaan. Velleius väittää että hän olisi saanut provinssin hallittavakseen, mutta luopui tästä ja pyysi päästä Tiberiuksen armeijaan päällystöupseeriksi. Velleius seurasi Tiberiuksen mukana, kun tämä kukisti kapinat Pannoniassa ja Dalmatiassa. Vuonna 14 Tiberius seurasi Augustusta keisarina ja Velleius valittiin seuraavana vuonna preettoriksi. Velleiuksen seuranneesta urasta ei ole varmaa tietoa. Algeriassa on löydetty piirtokirjoitus, joka kertoo erään Gaius Velleius Paterculuksen johtaneen Legio III Augustaa Afrikassa. Ei ole varmaa onko kyseessä sama henkilö. Velleius saattoi olla Africa-provinssin maaherrana ja komensi provinssissaan ollutta legioonaa. African maaherrana toimi kuitenkin yleensä konsulina toiminut senaattori, mutta ei tiedetä toimiko Velleius koskaan konsulina. Provinssi oli kuitenkin tuohon aikaan rauhaton ja Tiberius oli ehkä nimittänyt tämän takia luotettavan sotilaan johtamaan provinssia. Velleiuksen myöhemmästä urasta tiedetään vain sen verran että hän julkaisi Rooman historiaa käsitelevän Historiaen vuonna 30. Hän omisti teoksensa saman vuoden konsulille Marcus Viniciukselle, joka myös oli kotoisin Campaniasta. Velleiuksen kuolinvuotta ei tiedetä, mutta kaksi Velleiuksen poikaa tai pojanpoikaa olivat konsuleina vuosina 60 ja 61.
Sisältö
Velleiuksen teos käsitti kaksi kirjaa. Se alkoi kreikkalaisesta mytologiasta ja ulottui aina kirjoittajan omaan aikaan. Ensimmäinen kirja, joka ei ole säilynyt nykypäivään kokonaisuudessaan, päättyy kolmanteen puunilaissotaan. Toisen kirja ei enää käsittele maailmanhistoriaa laajemmin, vaan keskittyy Julius Caesarin ja Augustuksen osuuteen Rooman valtakunnan historiassa. Teos päättyy Tiberiuksen ylistykseen. Teos sisältää muun muassa varhaisimman kuvauksen Teutoburgin taistelusta, joka käytiin syyskuussa vuonna 9. Velleius oli itse mukana Germanian sodissa. Hänen kuvauksensa taistelusta perustuu silminnäkijöiden kertomuksiin. Velleius ihailee teoksessaan konservatiivista auktoriteettia ja järjestystä. Uudistajat kuten Gracchukset, Velleius tuomitsee demagogeiksi. Teoksen tyyli yrittää jäljitellä Ciceron tasapainoisuutta. Velleius kuitenkin piti Sallustiusta esikuvanaan.
Velleiuksen lähteet
Velleius mainitsee lähteinään ainoastaan Caton ja Hortensiuksen. On luultavaa että Velleius käytti Atticusta ja Cornelius Neposta. Sisällissotien ajasta Velleius käytti lähteenään ehkä Messala Corvinusta. Augustuksen hallituskaudesta hän käytti luultavasti lähteenään keisarin omaa elämäkertaa. Velleiuksen kuvaus Tiberiuksen hallituskaudesta perustui hänen omiin kokemuksiinsa. Velleius käytti ehkä myös Liviusta lähteenään.